קילומטר אפס

**קילומטר אפס** (או **אבן דרך אפס**) הוא נקודת ייחוס למדידת מרחק בין ערים. מרחקים הנמדדים אל עיר מסוימת וממנה מחושבים על פי נקודה זו, שנמצאת בדרך כלל במרכז העיר (בניין העירייה או המועצה של אותה עיר, ובהיעדרו – בניין הדואר המרכזי) או באתר היסטורי חשוב. בדרכים המובילות אל עיר מסוימת, השלטים ואבני הדרך מציינים את המרחק אל אותה נקודת ייחוס. קילומטר אפס נהוג גם להגדיר עבור דרכים שאינן מובילות אל עיר מסוימת, כדי לציין נקודת ייחוס, שממנה נמדד המרחק הרשום על גבי אבני הדרך. במדינות מסוימות מוגדר אף קילומטר אפס (או אבן דרך אפס) כנקודת ייחוס למדינה כולה, ובדרך כלל הכוונה לקילומטר אפס של עיר הבירה. במדינות בהן לא משתמשים בשיטה המטרית, המונח המקובל הוא אבן מיל אפס, כגון בארצות הברית: Zero Milestone. נקודה זו יכולה גם להופיע ב"צומת מרכזי", "מחלף" או "כיכר מרכזית" הממוקמים בעיר הבירה שממנה יוצאים כמה רחובות מרכזיים הממשיכים בתור "דרכים מרכזיות" אל ערים אחרות. נקודה זו משמשת לעיתים גם בתור נקודת ציון עירונית.

## אירופה
[שמאל|ממוזער|200px|'''[רומא** - אבן דרך הזהב (מילריום אאוראום Miliarium Aureum) ב[[פורום רומאנום]]]]

===רומא===
בשנת [[20 לפנה"ס]] קבע [[אוגוסטוס קיסר]] את [[אבן דרך]] הזהב (מילריום אאוראום Miliarium Aureum) ב[[רומא]], כנקודת ייחוס למדידת מרחקים בכל הדרכים. האבן עמדה במקום המפגש של שלוש דרכים מרכזיות, הייתה בצורת [[גליל (גאומטריה)|גליל]], שגובהו 2.5 מטרים וקוטרו 1.2 מטרים, מצופה [[ארד]] ועליו היו חקוקות שמות הערים המרכזיות ב[[האימפריה הרומית|אימפריה הרומית]] והמרחקים אליהם. בשנת [[1835]] בעת סלילת דרך חדשה, התגלה החלק התחתון של האבן, אך המיקום המקורי המדויק שלה איננו ידוע כיום. החלק התחתון של האבן מוצב כיום ב[[פורום רומאנום]], סמוך ל[[מקדש סטורנוס]].

מדידת המרחקים של הדרכים המובילות אל רומא החל מ[[המאה ה-17]] נקבעה בכל דרך אל חומת העיר הקרובה. כיום קילומטר אפס של רומא היא פסגת [[גבעת הקפיטולין]] - לא רחוק ממיקום אבן דרך הזהב המקורית.

[[קובץ:Notre dame-kilometer-zero.jpg|שמאל|ממוזער|200px|**פריז** - קילומטר אפס בכיכר שלפני חזית [[קתדרלת נוטרדאם (פריז)|קתדרלת נוטרדאם]]]]

===פריז===
ב[[פריז]], הכיכר שלפני החזית המערבית של [[קתדרלת נוטרדאם (פריז)|קתדרלת נוטרדאם]] הייתה מרחב פתוח עוד מ[[ימי הביניים]]. בכיכר זו היה מתקיים שוק והיא היוותה את החלל הציבורי החשוב ביותר של פריז בעת זו. עד היום מצויה בכיכר נקודה בולטת בריצוף הכיכר ובה כוכב עשוי [[ארד]], המכונה "נקודת האפס של צרפת" ("Point zéro") והיא המרכז הגאוגרפי הרשמי של פריז ושל [[צרפת]] כולה. נקודה זו שהייתה [[אבן מיל|אבן המיל]] ההיסטורית מופיעה עד היום כנקודת ציון רשמית של מרכז העיר במפות. על פי אמונה עממית, כל מי שנעמד מעל נקודת האפס, בהכרח יחזור עוד לפריז בחייו.

בשנת [[2000]] נוסד בפריז איגוד בינלאומי של אומנים ויוצרים בתיאטרון ובעיתונות שנקרא [[קילומטר אפס (איגוד)|קילומטר אפס]] (Kilometer Zero) - על שם הנקודה שלפני קתדרלת נוטרדאם.

[[קובץ:Km cero.JPG|שמאל|ממוזער|200px|**מדריד** - קילומטר אפס ב[[פוארטה דל סול]] (כיכר שער השמש)]]

===מדריד===
קילומטר אפס (בספרדית: Kilómetro cero) של [[מדריד]] ושל [[ספרד]] כולה - מצוין על גבי אבני הריצוף מול בניין בית הדואר (Casa del Reloj) ב[[פוארטה דל סול]] (Puerta del Sol) - כיכר שער השמש, שהיא הכיכר המרכזית של העיר, ובעבר הייתה אחד השערים בחומה שהקיפה את מדריד ב[[המאה ה-15|מאה החמש עשרה]]. מכיכר זו יוצאים רחובות ושדרות לכל הכיוונים. בכל אחד מהרחובות האלה, מיספור הבתים מתחיל מהצד הקרוב יותר אל כיכר פוארטה דל סול. כך גם ביתר הרחובות במדריד.

בשנת [[2000]] הופק הסרט הספרדי [[קילומטר 0 (סרט ספרדי)|קילומטר 0]] (Km. 0). הדמויות בסרט נוהגות לקבוע נקודת מפגש באותו קילומטר אפס שבכיכר פוארטה דל סול.



===לונדון===
אבן לונדון (באנגלית: London Stone) היא אבן עתיקה, הנמצאת ברחוב קנון (Cannon Street) 111 ב[[לונדון]]. מיוחסת ל[[רומא העתיקה|רומאים]], שקבעו אותה כנקודת אפס לחישוב כל הדרכים ב[[בריטניה (פרובינקיה רומית)|בריטניה]]. על פי האגדה, האבן הייתה חלק ממזבח שנבנה על ידי ה[[קונסול (רומא העתיקה)|קונסול הרומי]] [[ברוטוס מטרויה]], מייסד העיר לונדון. האבן נחשבת כבר מאות שנים כמרכז [[הסיטי של לונדון|הסיטי]], וסביבה נערכו עסקות. ג'ק קייד, שהנהיג מרד נגד המלך [[הנרי השישי, מלך אנגליה|הנרי השישי]] בשנת [[1450]], הכה בחרבו על אבן זו, כאשר כוחותיו נכנסו ללונדון, והכריז על עצמו כשליט העיר. האבן הייתה במקור במרכז רחוב קנון, והייתה גדולה יותר מאשר היום. מאוחר יותר הועברה לקיר [[כנסיית סנט. סוויתין]], שהופצצה מאוחר יותר במהלך [[הבליץ]] ב[[מלחמת העולם השנייה]]. כיום נמצאת האבן בחזית חנות למוצרי ספורט, מול [[תחנת רחוב קנון]], בבניין שמתוכנן להיהרס, ואז תועבר האבן אל [[מוזיאון לונדון]].

בבריטניה המודרנית, הנקודה המקובלת ביותר כנקודת האפס של לונדון היא [[כיכר טרפלגר]], אך בעבר היו מדידות שהתייחסו לנקודות אחרות במרכז העיר: [[גשר וסטמינסטר]], פינת [[הייד פארק]] / [[מארבל ארץ']], או [[וייטצ'אפל]].

[[קובץ:Nulla kilometer siklo.jpg|שמאל|ממוזער|200px|**בודפשט** - קילומטר אפס בכניסה למנהרה ליד גשר השלשלאות]]

===בודפשט===
קילומטר אפס של [[בודפשט]] ושל [[הונגריה]] - נמצא בכניסה למנהרה ליד [[גשר השלשלאות]] (Széchenyi lánchíd) בבודפשט. במקום מונומנט בגובה 3 מטרים העשוי [[אבן גיר]] בצורת [[0 (מספר)|הספרה 0]]. זהו גשר, המגשר בין שני רובעי העיר המרכזיים: רובע "בודה" ורובע "פשט". ה[[מונומנט]] נמצא בצד בודה, בגן על שם המהנדס הבריטי, שתכנן את הגשר. בעבר היה קילומטר אפס במקום אחר - במפתן הכניסה לארמון המלכותי של בודה, אך עם בניית גשר השלשלאות בשנת [[1849]] הועבר קילומטר אפס למקומו הנוכחי.

===בוקרשט===
קילומטר אפס של [[בוקרשט]] ושל [[רומניה]] כולה - נמצא לפני כנסיית ג'ורג' הקדוש החדשה (Biserica Sfântul Gheorghe Nou) במרכז העיר. במקום מונומנט כדורי ועליו [[גלגל המזלות]]. המונומנט נעשה על ידי קונסטנטין ברסקי (Constantin Baraski) בשנת [[1938]].



===מוסקבה===
קילומטר אפס של [[מוסקבה]] נמצא לפני ה[[קפלה]] שליד [[שער התחייה]] (ב[[רוסית]]: Воскресенские ворота) הקרוי גם השער האיוורי (Иверские ворота). שער זה תוחם את ה[[הכיכר האדומה|כיכר האדומה]] מצפון.

[[קובץ:Rondo Romana Dmowskiego w Warszawie.jpg|שמאל|ממוזער|200px|**ורשה** - קילומטר אפס של [[פולין]]]]

===ורשה===
קילומטר אפס של [[ורשה]] הוא עמוד אבן הנמצא בהצטלבות שדירות ירושלים (Aleje Jerozolimskie) עם רחוב מרשלקובסקה (Ulica Marszałkowska), סמוך לארמון התרבות והמדע.

===קייב===
קילומטר אפס של [[קייב]] ושל [[אוקראינה]] נמצא ב"כיכר העצמאות" [[מאידאן נזאלז'נוסטי]] (ב[[אוקראינית]] Майдан Незалежності). הכיכר נחשבת לכיכר הראשית של העיר, בסמוך לה ניצב בית ה[[דואר]] המרכזי במדינה. במרכז הכיכר ניצב [[עמוד]] לבן הנושא [[גלובוס]] כחול וסביבו דמויות של [[יונת דואר|יוני דואר]] במעופן. העמוד מסמל את נקודת האפס במדינה.



===ברטיסלאבה===
קילומטר אפס של [[ברטיסלאבה]] נמצא מתחת לשער מיכאל (Michalská brána) - השער היחידי שנותר מביצורי העיר העתיקה של ברטיסלאבה.

[[קובץ:Zeropost-1923.jpg|שמאל|ממוזער|200px|**וושינגטון הבירה** - אבן דרך אפס נמצאת דרומית ל[[הבית הלבן|בית הלבן]], [[1923]]]]

==אמריקה==
===וושינגטון הבירה===
אבן דרך אפס (באנגלית: Zero Milestone) של [[וושינגטון די. סי.|וושינגטון הבירה]] נמצאת דרומית ל[[הבית הלבן|בית הלבן]], בקצה הצפוני של ה[[אליפסה]] שב[[פארק הנשיא]] (President's Park). המונומנט עשוי מאבן [[גרניט]] בגובה של כ-1.2 מטרים, וכולל [[שושנת הרוחות|שושנת רוחות]] עשויה מ[[ארד]] בעלת 16 כיוונים. תוכנן על ידי ה[[ארכיטקט]] הורס פיזלי (Horace W. Peaslee). הנקודה נקבעה כנקודת האפס בשנת [[1919]] והמונומנט נחנך בשנת [[1923]]. בעבר שימשה אבן דרך זו לכל הדרכים ב[[ארצות הברית]], אך כיום משמשת אבן דרך זו לדרכים באזור וושינגטון הבירה בלבד. העתקים של אבן זו נמצאים בערים רבות בארצות הברית, ובכל עיר אבן זו משמשת אבן דרך אפס מקומית.

[[קובץ:Diamond Capitolio.jpg|שמאל|ממוזער|200px|**הוואנה** - קילומטר אפס של הוואנה ושל [[קובה]] מתחת לכיפת הקפיטול.]]

===הוואנה===
קילומטר אפס של [[הוואנה]] ושל [[קובה]] כולה - נמצא בבניין [[אל קפיטוליו]] (El Capitolio). בבניין זה שכן בעבר הקונגרס הקובני, וכיום שוכנת בו האקדמיה הקובנית למדעים. במרכז האולם המרכזי, על הרצפה בדיוק מתחת ל[[כיפה (מבנה)|כיפת]] האבן נמצא כוכב מתכת ובמרכזו העתק של [[יהלום]] 25 [[קרט (יחידת משקל)|קרט]] (5 [[גרם]]). היהלום המקורי, המיוחס ל[[צאר]] הרוסי [[ניקולאי השני, קיסר רוסיה|ניקולאי השני]], נמכר לממשלת קובה על ידי סוחר [[טורקיה|טורקי]], אך נגנב בשנת [[1946]], והוחזר באופן מסתורי כעבור חודשיים ל[[נשיא קובה]] רמון גראו סן מרטין. בשנת [[1973]] הוחלף היהלום המקורי בהעתק דומה לו.

[[קובץ:Monolito Kilómetro 0.jpg|שמאל|ממוזער|200px|**בואנוס איירס** - קילומטר אפס של [[ארגנטינה]]]]

===בואנוס איירס===
קילומטר אפס של [[בואנוס איירס]] ושל [[ארגנטינה]] כולה - הוא עמוד אבן, שנמצא לפני בניין קונגרס העם (Congreso de la Nación). הוקם על ידי האחים ה[[פסל (מקצוע)|פסלים]] חוזה ופיוואראנטי מאקסימום, ונחנך בשנת [[1935]] על ידי נשיא המדינה דאז אוגוסטין חוסטו.


[[קובץ:Catedral de la cuidad de mexico.jpg|שמאל|ממוזער|200px|**מקסיקו סיטי** - קילומטר אפס של [[מקסיקו]]]]

===מקסיקו סיטי===
קילומטר אפס של [[מקסיקו סיטי]] ושל [[מקסיקו]] כולה - נמצא סמוך ל[[קתדרלה]] העירונית (Catedral Metropolitana).


===לה פאס===
קילומטר אפס של [[לה פאס]] ושל [[בוליביה]] כולה - בכיכר המרכזית פלאזה מוריו (Plaza Murillo).




===סנטיאגו (צ'ילה)===
קילומטר אפס של [[סנטיאגו דה צ'ילה|סנטיאגו]] ושל [[צ'ילה]] כולה - בכיכר הארמאס (Plaza de Armas)


[[קובץ:Estatua_Plaza_Cagancha_Montevideo.jpg|שמאל|ממוזער|200px|**מונטווידאו** - קילומטר אפס של [[אורוגוואי]]]]

===מונטווידאו===
קילומטר אפס של [[מונטווידאו]] ושל [[אורוגוואי]] כולה - נמצא בכיכר קאחנצ'ה (Plaza de Cagancha).


[[קובץ:Kilometro cero Panama.jpg|שמאל|ממוזער|200px|**פנמה סיטי** - קילומטר אפס של [[פנמה]]]]

===פנמה סיטי===
קילומטר אפס של [[פנמה סיטי]] ושל [[פנמה]] כולה - נמצא בגשר מרטין סוסה בשדרות [[סימון בוליבר]].


[[קובץ:Jaffa Gate Jerusalem 03.JPG|שמאל|ממוזער|200px|**ירושלים** - ברחבה שמחוץ לפתח בחומה שעל יד [[שער יפו]] נמצא קילומטר אפס של ירושלים]]

==אסיה==
===ירושלים===
ב[[התקופה הרומית בארץ ישראל|תקופה הרומית]] וב[[התקופה הביזנטית בארץ ישראל|תקופה הביזנטית]], ואולי גם מאוחר יותר, ניצב עמוד ניצחון [[רומא העתיקה|רומי]] ברחבה שמול [[שער שכם]], וממנו מדדו את המרחק אל ערים אחרות. עמוד זה מופיע ב[[מפת מידבא]]. העמוד לא שרד, אולם שער שכם נקרא עד ימינו ב[[ערבית]] "באב אל-עמוד" (باب العمود).

החל מ[[המאה ה-20]], קילומטר אפס של [[ירושלים]] נמצא ברחבה שמחוץ לפתח בחומה שעל יד [[שער יפו]]. הפתח בחומה נעשה בשנת [[1898]] לכבוד [[מסע וילהלם השני לארץ ישראל|ביקורו]] של [[וילהלם השני, קיסר גרמניה|קיסר גרמניה וילהלם השני]]. בתקופת [[המנדט הבריטי]] הותקנה עמדה מוגבהת עליה עמד [[שוטר]] תנועה - ברחבה שמחוץ לפתח בחומה. העמדה עליה עמד השוטר נקבעה כנקודת האפס למדידת מרחקים אל ירושלים. כיום אין כל ציון בשטח לנקודה זו.

===דלהי===
קילומטר אפס של [[דלהי]] נמצא בפתח אתר ההנצחה ראג' גאת לזכרו של [[מוהנדס קרמצ'נד גנדי|מהטמה גנדי]]. לאחר [[מוהנדס קרמצ'נד גנדי#הרצח|הירצחו]], גופתו [[שריפת גופות|נשרפה]] במקום זה ב-[[31 בינואר]] [[1948]].


[[קובץ:Gandhi Memorial.jpg|שמאל|ממוזער|200px|**דלהי** - קילומטר אפס של [[הודו]] בפתח אתר ההנצחה ראג' גאת ל[[מוהנדס קרמצ'נד גנדי|מהטמה גנדי]]]]

===טוקיו===
קילומטר אפס של [[יפן]] (ביפנית: 日本国道路元標) - עבור כל הכבישים ביפן - נמצא באמצע גשר ניג'ובאשי ב[[טוקיו]]. נקודת האפס עבור [[מסילת רכבת|מסילות הרכבת]] בכל יפן, נמצאת בתחנת הרכבת המרכזית של טוקיו.




===בייג'ינג===
קילומטר אפס של [[הרפובליקה העממית של סין|סין]] - הוא תבליט [[פליז]] בצורת שושנת הרוחות, ברצפת [[כיכר טיין-אן-מן]] בצד הדרומי של שער זן-יאנג. הכנת התבליט הושלמה בשנת [[2006]].


[[קובץ:0 Point of Highways, China.jpg|שמאל|ממוזער|200px|קילומטר אפס ב[[כיכר טיין-אן-מן]] ב[[בייג'ינג]]]]

===מנילה===
קילומטר אפס של [[מנילה]] ושל כל [[הפיליפינים]] - נמצא באנדרטה לזכר ז'וזה ריזל (José Rizal) הנמצא בפארק ריזל במרכז העיר.

[[קובץ:Rizal Park Facing Quirino Grandstand.jpg|שמאל|ממוזער|200px|**מנילה''' - קילומטר אפס של הפיליפינים - באנדרטה לזכר ז'וזה ריזל.]]

## אפריקה
### אדיס אבבה
קילומטר אפס של אתיופיה כולה - באנדרטת מנליק השני בכיכר מנליק השני באדיס אבבה.

### סאוטה
קילומטר אפס של העיר האוטונומית הספרדית סאוטה נמצא במקום בו מתחיל חצי האי אלמינה, סמוך לחומות המלכותיות והחפיר של סאן פליפה (Murallas reales y foso de San Felipe).

## ראו גם
* אבן מיל

## לקריאה נוספת

*Millarium Aureum the 'Golden Milestone' - Milestonesweb.
*Zero Milestone Washington, D.C. - Richard F. Weingroff, U.S. Department of Transportation.
*Milestone Inventory & Photographic Collection Ceremonial and Zero Milestones - U.S. Route 40.
*London's heart of stone - BBC News.
*The London Stone - BBC.


## קישורים חיצוניים

## הערות שוליים

קטגוריה:דרכים וכבישים
קטגוריה:ניווט
קטגוריה:קרטוגרפיה